Щай?

Дир бот1ролъ женолел т1олго пикраби,

Киб батулеб жаваб гьал суалазе?

Сабруго г1олареб жаниб рек1ее

Жугьабалъ щиб хъвалел г1одоб буссине?

Сардил бец1лъиялъул халалъиго щиб,

Рахас гьабун ругел дир хивалазулъ?

Хур бецун лъуг1ич1еб, ссан бак1арич1еб,

Лалилъе бокъинч1ел, гьорой рехич1ел.

Щайдай? щайдайилан щунусго суал,

Рак1алдещвеязулъ унтулел ругел,

Ургъалил гъонолъе жанийги къот1ун

Къисматалъ кьунщинаб кьог1аб х1албихьи.

Къадар Аллагьасул дие хъван тараб,

Ратила гьелдасан дие лъик1лъаби

Къандалъо ц1ун г1уруй ургъелалги ран,

Алх1амдуллилагьин гьабила щукру.